2025eko Euskal Herriko Emakumezkoen Itzulia

2025eko Euskal Herriko Emakumezkoen Itzulia lasterketa horren 4. edizioa izan zen. 2025eko maiatzaren 16tik 18ra jokatu zen.

Ibilbidea 377,4 kilometrokoa izan zen, hiru etapatan banandua. Irabazlea, hirugarrenez, Demi Vollering izan zen.

 Taldeak 

 Parte-hartzaileak 

 Etapak 

 1. etapa 
Ibilbidea: Zumarraga eta Agurain artean, 148,5 km.
Mischa Bredewoldek (SD Worx) irabazi zuenEuskal Herriko Itzuliko lehen etapa; esprintean nagusitu da herbeheretarra, aise. Taldearentzat, halere, etapa gazi-gozoa izan zen. Helmugarako zazpi kilometro eta erdi falta zirela, bihurgune batean erori egin zen haien taldeburua, Itzulia irabazteko hautagai nagusietako bat: Anna van der Breggen herbeheretarra. Bi taldekide gelditu ziren harentzat lanean, eta lortu zuen lasterketaren buruak atera zion ia bi minuturen aldea 43 segundora murriztea. Etapa bukatutakoan, baina, hogei segundoko zigorra jarri ziote epaileek. Millie Couzensek zeharkatu zuen helmuga bigarren (Fenix-Deceuninck), eta Margaux Vigiek (Visma) hirugarren. Ziklista multzo handi bat iritsi zen elkarrekin azken metroetara, esprintera, eta askok zeharkatu dute helmuga denbora berean; besteak beste, Laboral Kutxako txirrindulari Usoa Ostolazak eta Ane Santestebanek.

 2. etapa 
Ibilbidea: Ugao eta Igorre artean, 116 km.
Lehen kilometroetatik makina bat mugimendu izan zen, eta hiru laguneko ihesaldia helmugara iristeko zorian izan zen. Ordea, soilik 150 metro falta zirela ezerezean geratu zen haien helburua, eta esprintean lehiatu dira txirrindulariak. Lehen etapan bezala, Bredewoldek altxatu zituen bi besoak helmugan. Bikain itxaron zion bere momentuari, eta une erabakigarria ailegatu zitzaionean ez zuen parekorik izan. Euskal ziklisten artean onena Usoa Ostolaza (Laboral Kutxa) izan da, seigarren amaitu baitu.

 3. etapa 
Ibilbidea: Donostian hasi eta bukatu, 112,6 km.
Etaparen hasierako protagonistak Sara Martín (Moviestar) eta Celia le Mouel (CTC) izan ziren. Donostiarako helmugara lehen aldiz hurbiltzerakoan, lasterketa amaitzeko 40,8 kilometro falta zirela, minutu bat eta 43 segundo ateratzen zizkioten tropelari. Stina Kagevi 19 urteko suediar gazteak igaro zuen helmuga hirugarren, tropelari metro batzuk kenduta. Baina Añorga inguruan harrapatu zuten. Usurbilgo puntuan Martin igaro zen aurretik, eta, tropelean, Bredewold. Tropelak azkargailua sakatu zuen orduan, eta ihes egindakoen tartea murriztuz joan zen. Aginaga auzoan 41 segundokoa baino ez zen.

Mendizorrotz igotzeari ekin ziotenean amaitu zen Martin eta Le Moulen ihesaldia. Bredewold eta Demi Vollering jarri ziren tropelaren buru igoeran. Elkarri neurria hartuz hasi ziren, eta Vollering Bredewold atzean uzten hasi zen maldetan. Minutu bat eta 10 segundo aurretik jarri zen Vollering helmugarako hamar kilometro falta zirela. Antonia Niedermaier atzetik jarraika joan zitzaion.  Ziztu bizian hasi zen jaisten Vollering Igeldon, Donostiako helmugarantz. Ia minutu bateko tartearekin joan zen Bulebarrerantz, erabateko nagusitasunak eman zion lasaitasunarekin, eta heldu aurretik ere ospatu zuen garaipena. Donostiako podiumean Itzuliaren irabazleak agertu dira, beraz: Vollering, Bredewold bigarrena, eta, sailkapen nagusiko hirugarrena, Sarah van Damme (CTC).

 Sailkapenak
Sailkapen orokorra

Puntukako sailkapena

Mendiko sailkapena

Gazteen sailkapena

Taldekako sailkapena

 Sailkapenen eboluzioa 

 Erreferentziak 

 Kanpo estekak 

Kategoria:Euskal Herriko Itzulia
Kategoria:2025 txirrindularitzan
Kategoria:2025 Euskal Herrian